FC Basel

**Football Club Basel 1893** (njemački: *Fussball Club Basel 1893*, francuski: *FC Bâle 1893*) poznatiji kao *FC Basel* ili jednostavnije *Basel* je profesionalni nogometni klub iz Basela, Švicarska. Jedan je od najuspješnijih nogometnih klubova u Švicarskoj. Osvojio je Superligu 18 puta što je rekord u švicarskom nogometu. Najuspješniji period za klub je bio kasnih 1960-ih i 1970-ih godina. Od 1967. do 1980. godine sedam puta je osvojio prvu ligu. Nakon toga su uslijedila teške vremena za klub. Dugi niz godina klub nije učestvovao u evropskim takmičenjima, a 1987. godine ispada u niži rang. 2000-ih godina se vraća u vrh švicarskog nogometa. 2002. godine osvaja prvu titulu nakon 22 godine. Naslov nacionalog prvaka osvaja još 2004, 2005, 2008, 2010, 2011, 2012, 2013 i 2014. godine. Također je osvajao nacionalni kup 11 puta.

Od sezone 1999-2000. stalni je učesnik u evropskim takmičenjima. U sezoni 2001-02. dolazi do finala Intertoto kupa u kojem je izgubio od Aston Ville. U sezoni 2002-03. se kvalifikovao u grupnu fazu Lige prvaka, a u sezoni 205-06. je stigao do četvrtfinala Kupa UEFA. Učesnik Lige prvaka je bio više nego bilo koji drugi švicarski klub, ukupno šest puta. Jedini je švicarski klub koji se ikada direktno kvalifikovao u grupnu fazu Lige prvaka.

U sezoni 2011-12. ostvaruje zapažene rezultate u Ligi prvaka. Zauzeo je drugo mjesto u grupi iza Benfice a ispred Manchester Uniteda. U osmini finala je igrao protiv Bayern Münchena. Nakon pobjede na domaćem terenu od 1-0, u revanšu je poražen sa 7-0. Naredne sezone je igrao polufinale Evropske lige. Poražen je od Chelsea sa ukupnih 5-2.

## Historija
Historija Basela je počela reklamom koja se pojavila 12. novembra 1893. godine u nacionanim novinama u kojoj se poziva na osnivanje nogometnog kluba i da svako ko želi može se pridružiti na sastanku u srijedu u 08:15 u restoranu 
Schuhmachern-Zunft. Reklamu je postavio Roland Geldner koji je izabran za prvog predsjednika. Jedanaest ljudi je prisustvovalo sastanku, to su: Emil Abderhalden, Max Born, Josef Ebinger, Max Geldner, Wilhelm Glaser, Jean Grieder, Ferdinand Isler, Wilhelm Oser, Lucien Schmoll, Richard Strub i John Tollmann. Klub je osnovan 15. novembra 1893. godine. Od prvog dana boje kluba su bile crvena i plava.

Prvu utakmicu je odigrao 26. novembra 1893. godine protiv svoje druge ekipe. Dvije sedmice kasnije je imao svoj zvanični naziv u utakmici protiv ekipe formirane od strane učenika iz srednje škole. Pobijedio je sa 2-0. U ranim danima je igrao samo prijateljske utakmice. Najčešće je igra protiv BSC Old Boysa i Grasshoppera. Prvi kapiten kluba je bio Hans Gamper, koji je nekoliko godina kasnije osnovao Barcelonu.

## Uspjesi
* **Superliga**:
****Datoteka:Cup Winner.png (21):** 1952/53, 1966/67, 1968/69, 1969/70, 1971/72, 1972/73, 1976/77, 1979/80, 2001/02, 2003/04, 2004/05, 2007/08, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2024/25.
* **Kup Švicarske**: 
****Datoteka:Cup Winner.png (12):** 1932/33, 1946/47, 1962/63, 1966/67, 1974/75, 2001/02, 2002/03, 2006/07, 2007/08, 2009/10, 2011/12, 2016/17.
* **Švicarski Liga-kup**: 
****Datoteka:Cup Winner.png (1):** 1972.

## Reference 
## Vanjski linkovi 
* Službena stranica 
* Basel na Soccerbase
* Basel na zvaničnoj stranici UEFA-e

Kategorija:Nogometni klubovi u Švicarskoj
Kategorija:Nogometni klubovi osnovani 1893.
Kategorija:FC Basel